НАРУЧИЛАЦ

**ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД**

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица Богољуба Урошевића-Црног број 44., Обреновац

**ДРУГА ИЗМЕНА**

КОНКУРСНЕ ДОКУМЕНТАЦИЈЕ

ЗА ЈАВНУ НАБАВКУ УСЛУГА

 " Испитивање и санација бифлукса на блоку А1 ТЕНТ-А"

- У ОТВОРЕНОМ ПОСТУПКУ -

ЈАВНА НАБАВКА 3000/0251/2020 (593/2020)

(број 5097-E03.01-209539/8-2020 )

На основу члана 63. став 5. и члана 54. Закона о јавним набавкама („Сл. гласник РС”, бр. 124/12, 14/15 и 68/15) Комисија је сачинила:

**ДРУГУ ИЗМЕНУ**

**КОНКУРСНЕ ДОКУМЕНТАЦИЈЕ**

за јавну набавку услуга

"Испитивање и санација бифлукса на блоку А1 ТЕНТ-А "

1.

Брише се 14. алинеја у тачки 2.1 Општи захтеви у техничкој спецификацији, у одељку 3. Техничке спецификације, на старни 7/74 конкурсне документације, тако да иста сада гласи:

**2.1 Општи захтеви**

Изабрани понуђач је у обавези да изврши контролу оштећења високопритисних цеви бифлукса на блоку А1 са услугом термичке обраде на завараивању прикључних пароводних цеви у ремонту 2020. године.

Изабрани понуђач је у обавези да испуни следеће:

* Припреми план градилишта, предузме мере безбедности и обавести овлашћене Инспекторате о датуму почетка обављања услуга.
* Најкасније 20 дана након потписивања уговора, достави Наручиоцу План контроле квалитета за услугу извођења контроле оштећења високопритисних цеви бифлукса на блоку А1 са свим неопходним активностима неопходних за реализацију уговорне обавезе. План контроле квалитета мора бити усаглашен са наручиоцем најкасније 20 дана од достављања истог.
* Најкасније 20 дана пре почетка вршења уговорне обавезе, достави Наручиоцу Технологију испитивања високопритисног дела бифлукса са освртом на демонтажно монтажне радове над прикључним повезним пароводним цевима у 3 примерка у папирној и 3 примерка у електронској верзији.
* Најкасније 20 дана пре почетка вршења демонтажних улуга, достави Наручиоцу спецификације технологије заваривања (WPS), на усаглашавање са наручиоцем, за све врсте сучеоних заварених спојева на пароводним цевима које су обухваћене обимом услуга. С обзиром да наручилац доставља додатни материјал за заваривање, неопходно је да приликом израде спецификација технологије заваривања, изабрани понуђач као додатни материјал за заваривање класе челика 14MoV6.3 планира жицу за заваривање DMV83Ig за поступак заваривања 141 и електроду FOX DMV83Kb за поступак заваривања 111.
* Најкасније 30 дана од издавања Сертификата о завршеним радовима, наручиоцу достави атестно–техничку документацију под називом: ''Контрола оштећења високопритисних цеви бифлукса на блоку А1 са услугом термичке обраде на заваривању прикључних пароводних цеви у ремонту 2020.године'', у три штампана примерка и три електронска примерка (нарезани ЦД или ДВД).
* Обезбеди елевационо –транспортна средства и опрему за привремено ослањање, као и њихово уклањање након завршетка монтаже.
* Строго поштује додељене трасе транспортних путева и сатница коришћења истих.
* Уговорне услуге изведе благовремено и квалитетно, у складу са усаглашеним Планом контроле квалитета. Услуге на градилишту се могу изводити 24 сата/7 дана у недељи. Очекује се да ће изабрани понуђач у потпуности искористити предности ове одредбе да би испоштовао рок реализације уговора.
* Достави наручиоцу неопходна сведочанства и атесте који потврђују квалитет извршених услуга.
* Изврши поправке (или замену делова) о сопственом трошку,у што краћем року, било каквих оштећења везаних за послове које је извршио у оквиру свог обима услуга, и која су откривена у току реализације уговорне обавезе.
* Замени све подесте и газишта оштећене током обављања уговорене услуге. Трошкови набавке газишта, демонтаже оштећених и монтаже нових падају на терет изабраног понуђача.
* Изврши припремне услуге на обезбеђењу свих привремених инсталација за обављање услуга и њихово уклањање по завршетку посла. Материјал за извођење привремених инсталација је обавеза извршиоца.
* Обраду крајева цеви изврши помоћу уређаја за обраду крајева цеви.
* Представници извршиоца и наручиоца ће заједнички извршити обилазак локације на котлу где ће се изводити радови и усагласити поступак и редослед радова на замени предвиђених делова.
* Да наручиоцу обезбеди несметан приступ у зони пружања услуге како би исти могао да обави контролу квалитета изведених радова, обим услуге и поштовање рока за реализацију уговорене услуге.
* Поседује све мерне уређаје и алате у циљу квалитетног извршења уговорених услуга.
* Поседује потребну опрему за спуштање и подизање терета са важећом атестном документацијом.
* Обезбеди довољан број исправљача 220/24 V за обављање услуга на металним конструкцијама.
* Обезбеди сопствено осветљење за просторе где се обављају услуге.
* Поседује сву потребну механизацију са важећом атестном документацијом, за успешно и квалитетно извршење дефинисаних услуга.
* Сачини детаљан термин план обављања услуге.
* Одржава зону радова у чистом и безбедном стању.
* Поседује пластичне или платнене џакове на локацији пружања услуге у које ће одлагати неметални отпад и да исти свакодневно уклања.
* Примењује безбедоносне мере заштите на раду, сагласно прописима о заштити на раду, противпожарној заштити и друго, а у складу са прописима који важе у земљи наручиоца и интерним актима наручиоца.
* Обезбеди додатну опрему како би се осигурали услови безбедности на градилишту, као и додатно особље или општу заштиту по потреби.
* Изврши осигурање особља за обављање услуга, као и обуку својих запослених у вези мера безбедности и заштите на раду.

2.

Мења се прва алинеја у спецификација услуга у тачки 2. у техничкој спецификацији, на старни 6/74 конкурсне документације, тако да иста сада гласи:

**2. СПЕЦИФИКАЦИЈА УСЛУГА**

Обим услуга обухвата следеће:

* Израда Технологије испитивања високопритисног дела бифлукса са освртом на демонтажно монтажне радове над прикључним повезним пароводним цевима, укључујући цео неопходни радни процес – сечење, обрада, испитивање непропусности, блиндирање оштећених цеви, заваривање, термичка обрада и све неопходно до потпуног завршетка уговорене услуге.
* Демонтажно монтажна услуга над прикључним пароводним цевима на бифлуксу блока А1 са демонтажом и монтажом прикључних цеви одводњавања, а све у циљу стварања услова за испитивање непропусности високопритисног дела бифлукса.
* Испитивање непропусности високопритисних цеви бифлукса и блиндирање оштећених цеви.
* Израда предлога технологије заваривања за све врсте сучеоних заварених спојева на цевима које ће бити обухваћене обимом услуга.
* Израда атестно–техничке документације под називом: ''Контрола оштећења високопритисних цеви бифлукса на блоку А1 са услугом термичке обраде на заваривању прикључних пароводних цеви у ремонту 2020.године'', у три штампана примерка и три електронска примерка (нарезани ЦД или ДВД).

Списак цртежа:

1. 0 KK 090 135
2. 0 KK 090 143
3. 0 KK 090 145
4. 0 KK 090 146
5. 0 KK 090 147
6. 0 KK 090 148
7. 0 KK 090 149
8. 0 KK 090 150

3.

Ове измене конкурсне документације се објављује на Порталу УЈН и интернет страници Наручиоца.

КОМИСИЈА

 .......................................

.......................................

Доставити:

- Архиви